**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A MAGYAR TÖRTÉNELEM KEZDETEI**

**Lecke: A HONFOGLALÁS**

**I. A honfoglalás előzményei**

-          **A magyarok (etelközi szállásterületükről kiindulva) többször   
 jártak a Kárpát-medencében** (pl. a morvákkal vagy a frankokkal   
 szövetségben harcolva).

**-          „Feltérképezték”, megismerték a terület adottságait és az itt   
 élő népeket** (morvák, szlávok, avarok).

-          A honfoglalást megelőzően a magyarok a bizánciakkal   
 szövetségben sikeres hadjáratot vezettek a bolgárok ellen.

-          A bolgárok összefogtak a besenyőkkel.

-          A két tűz közé került **magyarság súlyos vereségeket szenvedett.**

**II. A honfoglalás**

-          **A vereségek miatt el kellett hagyniuk Etelközt, nyugat felé   
 vonulva.**

-          **Kr. u. 895: Árpád (Álmos fia; *Álmos a honfoglalás kezdetekor   
 halt meg, halálának okát ma sem tudjuk biztosan*) és Kurszán   
 vezetésével átkeltek a Kárpátok hágóin.**

-          Első lépésként a Dunától keletre eső területeket foglalták el, majd   
 néhány éven belül megszilárdították hatalmukat.

-          **899: zsákmányszerző hadjáratot folytattak Itáliában, melyről   
 visszatérve elfoglalták az egész Dunántúlt is.**

-          A következő években kiterjesztették hatalmukat és a ***gyepű   
 (a természeti adottságokat kihasználó területvédő határsáv)***   
 határát az Enns folyóig.

-          *A honfoglalás szervezett, több szakaszból álló folyamat volt, mely   
 valószínűleg 907-ben ért véget (a bajorok elleni győztes háborúval   
 a magyarok megszilárdították uralmukat a Dunántúlon).*

-          **A magyarság valószínűleg törzsenként telepedett meg.**

**-          Kárpát-medence: jól védhető, kellemes éghajlatú, bővizű   
 folyókkal rendelkező, legeltetésre és földművelésre is alkalmas   
 terület.**

**-          A magyarság új szállásterületévé vált.**

**III. A honfoglaló magyarok**

-          *Akadnak írásos források a honfoglalásra vonatkozóan   
 (pl. a fehér ló mondája).*

-          Tárgyi forrásaink többsége a temetőkből származik:

1).     a férfi sírokból: öv, tegez, tarsoly, fém ruhadíszek, lószerszámok,   
 fegyverek

2).     a női sírokból: ékszerek (fülbevalók, karperecek), hajkorongok,   
 fém ruhadíszek, tarsolyok

-          A temetkezés rendje a való életet tükrözi, számos információt   
 szolgáltat a korabeli magyarságra vonatkozóan.

-          A honfoglalás korának jellemző ruhadarabjai: bő köpeny (kaftán),   
 ing, felsőruházat, puha talpú csizma, süveg.

**Fogalmak – Évszámok**

**895 – 900 – őseink elfoglalják a Kárpát-medencét;  
 ezt fokozatosan és törzsenként történő időszakot nevezzük  
 Honfoglalásnak.**

**Árpád – Árpád vezérlőfejedelem, akit a törzsfők megválasztottak   
 fejedelemmé;  
 az Ő vezetésével zajlott a Honfoglalás.**

**avarok - a hunokhoz és a magyarokhoz hasonló sztyeppei lovas íjász nép.   
 568–822 között birtokolták a Kárpát-medencét.**

**szlávok - a népvándorlás során benépesítették Európa keleti és déli   
 területeit;   
 ma Közép-Európában (csehek, szlovákok, lengyelek),   
 Kelet-Európában (oroszok, ukránok) és Dél-Európában  
 (szerbek, horvátok) élnek szláv nyelvű népek.**

**tegez – az íjat tartották benne harcosaink.**

**tarsoly – tűzszerszámot tartották benne.**

**geszta - tettek, viselt dolgok   
 (pl. Gesta Hungarorum – A magyarok cselekedeteiről)**

**Anonymus - /Névtelen/ a 13. század elején írt egy külön gesztát a magyar   
 „királyok és előkelők” származásáról;   
 az ő munkája jórészt a honfoglalásról szól.**